Document ID: 32004R1259

KOMMISSIONENS FORORDNING (EF) Nr. 1259/2004
af 8. juli 2004
om permanent tilladelse til visse allerede tilladte tilsætningsstoffer til foderstoffer
(EØS-relevant tekst)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 70/524/EØF af 23. november 1970 om tilsætningsstoffer til foderstoffer (1), senest ændret ved forordning (EF) nr. 1756/2002 (2), særlig artikel 3 og 9d, stk. 1, og
ud fra følgende betragtninger:
(1)
I direktiv 70/524/EØF er det fastsat, at der ikke må markedsføres tilsætningsstoffer, medmindre der er givet en EF-tilladelse.
(2)
For så vidt angår tilsætningsstoffer, der er opført i bilag C, del II, i direktiv 70/524/EØF, som omfatter mikroorganismer og enzymer, kan der gives tilladelse uden tidsbegrænsning for et allerede tilladt tilsætningsstof, såfremt betingelserne i artikel 3a er opfyldt.
(3)
Ved Kommissionens forordning (EF) nr. 1636/1999 (3) blev der for første gang givet foreløbig tilladelse til at anvende mikroorganismepræparatet af Enterococcus faecium (DSM 10663/NCIMB 10415) til slagtekyllinger.
(4)
Der er blevet fremlagt nye oplysninger til støtte for ansøgningen om ikke-tidsbegrænset tilladelse for denne mikroorganisme.
(5)
Vurderingen af ansøgningen om tilladelse til anvendelse af den pågældende mikroorganisme viser, at betingelserne for en tilladelse uden tidsbegrænsning i henhold til direktiv 70/524/EØF er opfyldt.
(6)
Anvendelse af den pågældende mikroorganisme til slagtekyllinger, jf. bilag I, bør derfor tillades uden tidsbegrænsning.
(7)
Ved Kommissionens forordning (EF) nr. 1436/1998 (4) blev der for første gang givet foreløbig tilladelse til at anvende enzympræparatet af endo-1,4-beta-glucanase, endo-1,3(4)-beta-glucanase og endo-1,4-beta-xylanase produceret af Trichoderma longibrachiatum (ATCC 74 252) i flydende form til slagtekyllinger, og samme tilladelse blev givet for præparatet i granulær form ved Kommissionens forordning (EF) nr. 937/2001 (5).
(8)
Ved Kommissionens forordning (EF) nr. 654/2000 (6) blev der for første gang givet foreløbig tilladelse til at anvende enzympræparatet af endo-1,3(4)-beta-glucanase produceret af Aspergillus aculeatus (CBS 589.94) til slagtekyllinger.
(9)
Ved Kommissionens forordning (EF) nr. 866/1999 (7) blev der for første gang givet foreløbig tilladelse til at anvende enzympræparatet af endo-1,3(4)-beta-glucanase og endo-1,4-beta-xylanase produceret af Penicillium funiculosum (IMI SD 101) til slagtekyllinger.
(10)
Ved Kommissionens forordning (EF) nr. 1436/1998 (8) blev der for første gang givet foreløbig tilladelse til at anvende enzympræparatet af endo-1,4-beta-xylanase produceret af Aspergillus niger (CBS 520.94) til slagtekyllinger.
(11)
Ved Kommissionens forordning (EF) nr. 1353/2000 (9) blev der for første gang givet foreløbig tilladelse til at anvende enzympræparatet af endo-1,4-beta-xylanase produceret af Bacillus subtilis (LMG-S 15136) i fast form til slagtekyllinger, og samme tilladelse blev givet for præparatet i flydende form ved Kommissionens forordning (EF) nr. 2188/2002 (10).
(12)
Der er blevet fremlagt nye oplysninger til støtte for ansøgningerne om ikke-tidsbegrænset tilladelse for hvert af disse enzympræparater.
(13)
Vurderingen af de enkelte ansøgninger om tilladelse til anvendelse af de pågældende enzympræparater viser, at betingelserne for en tilladelse uden tidsbegrænsning i henhold til direktiv 70/524/EØF er opfyldt.
(14)
Anvendelse af de pågældende enzympræparater til slagtekyllinger på de betingelser, der er angivet i bilag II, III, IV, V og VI, bør derfor tillades uden tidsbegrænsning.
(15)
Vurderingen af ansøgningerne viser, at der bør kræves bestemte procedurer for at beskytte arbejdstagere mod at blive udsat for de tilsætningsstoffer, der er anført i bilagene. En sådan beskyttelse skulle dog være sikret ved anvendelse af Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet (11), ændret ved Europa-Parlamentets og Rådets forordning (EF) nr. 1882/2003 (12).
(16)
De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
UDSTEDT FØLGENDE FORORDNING:
Artikel 1
Præparatet tilhørende gruppen »mikroorganismer«, som er opført i bilag I, tillades anvendt som tilsætningsstof til foderstoffer på de i nævnte bilag fastsatte betingelser.
Artikel 2
Præparaterne tilhørende gruppen »enzymer«, som er opregnet i bilag II, III, IV, V og VI, tillades anvendt som tilsætningsstoffer til foderstoffer på de i nævnte bilag fastsatte betingelser.
Artikel 3
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. juli 2004.

Labels: 0
17
6